Hond steek vrou met mes | Maroela Media
Celinda Haynes saam met polisiebeamptes en haar hond Mia
Verpleegsters by Platte Valley- mediese sentrum in Brighton, Colorado in die VSA wou aanvanklik nie Celinda Haynes glo toe sy gesê het haar hond het haar met 'n mes gesteek nie. Hulle het vermoed Haynes was 'n slagoffer van huishoudelike geweld en het die polisie ontbied, berig Fox31.
"Sy is liefdevol. Sy sal jou met haar goedhartigheid doodmaak," het Haynes haar hond aan die polisie beskryf.
Haynes het gesê haar hond, Mia, is lank genoeg om by die kombuistoonbank uit te kom en het 'n skerp mes met haar bek opgetel.
Haynes het van peuselhappies gebruik gemaak om Mia te oortuig om die mes te los, en Mia wou dit hê, maar nie ten koste van haar "nuwe speelding" nie. "Toe sy die lekkerny wou eet, het die mes my arm gesny."
Zach Johnson van die polisie het ondersoek ingestel nadat personeellede by die hospitaal alarm gemaak het. "Toe ons hoor 'n persoon is deur 'n hond met 'n mes gesteek, moes ek seker maak ek hoor reg," het hy gesê.
"Uiteraard gaan ons nie Mia aankla nie, want sy is 'n hond," het Johnson geskerts.
Haynes is nie ernstig beseer nie en daar is nie enige senuwees wat beseer is nie.
Die polisie het gesê hulle het amptelik die saak as 'n "verdagte voorval" aangeteken.
Enige nuus vandag?
Net in America!!
Daar is so min misdaad in Amerika dat sulke stories oor "misdaad" die nuus haal. In SA is so baie gevalle van mense wat misdaad pleeg dat die helfte nie eens die nuus haal nie.